
Fonyód Kistérség Többcélú Társulása 
78/2008. (IX. 30.) SZ. HATÁROZATA ALAPJÁN ELFOGADVA
FONYÓD KISTÉRSÉG

TÖBBCÉLÚ TÁRSULÁSI MEGÁLLAPODÁSA


Fonyód kistérség települési önkormányzatainak képviselő-testületei – a Magyar Köztársaság Alkotmányáról szóló 1949. évi XX. törvény 44/A. § (1) bekezdés h) pontja, a helyi önkormányzatokról szóló 1990. évi LXV. törvény (Ötv.) 41. § (1) bekezdése, a települési önkormányzatok többcélú kistérségi társulásáról szóló 2004. évi CVII. törvény 1.§.(1) bekezdése, valamint a területfejlesztésről és a területrendezésről szóló 1996. évi XXI. törvény (Tft.) alapján 

· a kistérséghez tartozó települési önkormányzatok kapcsolat- és együttműködési rendszere szervezeti keretének biztosítására, 

· térségi közszolgáltatások biztosítására (szervezésére, összehangolására, fejlesztésére), az egyes települések önkormányzatainak teljesítőképességét meghaladó önkormányzati feladat- és hatáskör, valamint a közszolgáltatási rendszer közös, ill. térségi rendszerének kialakítására, szervezésére, összehangolására, működtetésére, fejlesztésére, 

· a térség intézményrendszerének integrálására, feladatellátásának összehangolására, fejlesztésére,

· a feladatellátás feltétel- és forrásrendszerének koordinálására, fejlesztésére, a kistérség területének összehangolt fejlesztésére,

· egyes közigazgatási (államigazgatási) feladat- és hatáskörök ellátására, 

a  közösségi szolgáltatások térségi szinten történő kiegyenlített, magas színvonalú és minőségű ellátása érdekében  társulási megállapodást kötnek.

I.

ÁLTALÁNOS RENDELKEZÉSEK

1. A Társulás neve: 

Fonyód Kistérség Többcélú Társulása (továbbiakban: Társulás)

2. A Társulás székhelye: 

Fonyód város: 8640 Fonyód, Fő u. 19.

3. A Társuláson belül 2 társszékhely működik.

A Társszékhelyek neve, székhelye:

1. Balatonboglár város: 8630 Balatonboglár, Erzsébet u. 11.
2. Balatonlelle város: 8638 Balatonlelle, Petőfi u. 2.
A Társulás tagjai összehangolt feladatellátásuk, társadalmi és gazdasági érdekeik érvényesítése és településeik fejlesztése céljából a Társuláson belül a Társulás feladatai megvalósítása céljából mikro-körzeti társulást hozhatnak létre az alábbi rendező elvek betartásával:

a) A mikro-körzeti társulás elsősorban az egymással szomszédos települések lakosságának alapszolgáltatásait biztosítja.

b) A mikro-körzeti társulás előkészítését a Társulás munkaszervezete segíti. 

c) A mikro-körzeti társulás működésének szabályait, s az általa ellátott feladatokat a résztvevők külön megállapodásban szabályozzák. A mikro-körzeti feladatellátó társulás a többcélú társulási rendszer része.

d) A mikro-társulásban fenntartott intézmények, vagyontárgyak tulajdonjoga, a munkáltatói jogok gyakorlása a mikro-társulást alkotó települési önkormányzatokat illeti meg, az általuk elfogadott megállapodásban rögzítettek alapján.
A Társulás ellátja a Fonyódi Kistérség területén a Tft. előírásai alapján a Kistérségi Területfejlesztési Tanács feladatait is. A területfejlesztési feladatok szerinti működés szabályai a Társulás SZMSZ-ében kerülnek meghatározásra.
4. A társulás lakosságszáma a társulási megállapodás módosításakor 25.038 fő. A továbbiakban a társulás lakosságszáma a költségvetési törvényben meghatározott normatív támogatásoknál figyelembe vett lakosságszám.

5. A társulás tagjainak nevét, székhelyét és a társulási megállapodás megkötésekori lakosságszámát – a megállapodás 1. sz. melléklete tartalmazza. 
6. A Társulás működési területe: A Társulásban résztvevő települések közigazgatási területére terjed ki, amely lefedi a települési önkormányzatok többcélú kistérségi társulásáról szóló 2007. évi CVII. törvény által módosított 2004. évi CVII. törvény mellékletében meghatározott fonyódi kistérség területét.

7. A Társulás jogállása: A társulás jogi személy. Gazdálkodására a költségvetési szervek működésére vonatkozó szabályokat kell alkalmazni. 

A társulás pénzügyi-gazdasági feladatait a Társulás munkaszervezete, mint önállóan gazdálkodó költségvetési szerv látja el. A munkamegosztás és a felelősségvállalás rendjét a Többcélú Társulás Szervezeti és Működési Szabályzata tartalmazza.

8. A Társulás képviseletét a Társulási Tanács elnöke, akadályoztatása esetén a Tanács elnökhelyettese, mindkettőjük akadályoztatása esetén a Társulási Tanács által megbízott polgármester látja el.

9. A Többcélú Társuláshoz tartozó települési önkormányzatok képviselő-testületei egyes feladataikat a társulás útján látják el, egyes hatásköreiket a társulásra ruházhatják, a társulás által ellátott feladatok megvalósításához hozzájárulnak. 

10. A Többcélú Társulás feladat- és hatásköreinek ellátása érdekében költségvetési intézményt, gazdálkodó szervezetet alapíthat, kinevezi vezetőjét.

II. 

A Társulás feladatai

A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok alábbi feladatait:

Humánszolgáltatások köre:

· közoktatás: alapfokú nevelés-oktatás, egyes pedagógiai szakszolgálati feladatok

· egészségügyi ellátás 

· szociális ellátás, jelzőrendszeres házi segítségnyújtás
· gyermekjóléti feladatok

· mozgókönyvtári feladatok 
Közszolgáltatások köre:

· belső ellenőrzés

Területfejlesztés

Állati eredetű melléktermék elszállítása, ártalmatlanítása
Turisztikai feladatok

1.
Közoktatás

1) Intézményfenntartással összefüggő feladatok: 

a) A megállapodás 3. számú függelékében rögzített mikro-körzeti társulások útján biztosítja a közoktatásról szóló 1993. évi LXXIX. törvény 20. § (1) bekezdése a) és b) pontjaiban meghatározott intézmények közös fenntartását. 

b) A mikro-körzeti társulások működését összehangolja. 

2) A Társulás a közoktatásról szóló 1993. évi LXXIX törvény 34. §-ában megjelölt pedagógiai szakszolgálati feladatok közül ellátja: 

a) a nevelési tanácsadást, 

b) a logopédiai ellátást,
c) gyógytestnevelés

d) továbbtanulási, pályaválasztási tanácsadás.
A Társulás a pedagógiai szakszolgálati feladatokat 3. számú függelékben rögzített megállapodások alapján látja el. 

3) A Társulás a pedagógiai szakmai szolgáltatási feladatok közül az alábbiak ellátásáról gondoskodik: 

a) megszervezi a kistérség pedagógusainak továbbképzését,

b) működteti a kistérségben az óvoda-vezetői, igazgatói, óvoda-iskolaközi szakmai munkaközösségeket, 

c) szakmai napokat szervez, 

d) kistérségi tanulmányi és sportversenyeket szervez,

e) kihelyezett szakmai konferenciákat szervez,

f) kistérségi mérési és értékelési rendszert dolgoz ki és működtet.

A Társulás a szakmai szolgáltatási feladatokat 3. számú függelékben rögzített megállapodások alapján látja el. 

4) A Társulás a kistérségi közoktatás továbbfejlesztésével kapcsolatos feladatai: 

a) összehangolja a közoktatási intézkedési terveket,

b) egyezteti az indítandó osztályok és az iskolák tanulócsoportjainak számát, és együttes javaslatot készít a térség demográfiai adatai alapján az óvodai csoportok és tanulócsoportok számára és létszámára,

c) a kistérségi oktatási kapacitások hatékonyabb működtetése érdekében közös alapfokú oktatási, pedagógiai és nevelési terveket készíttet a kistérségre vonatkozóan, meghatározva a kistérség oktatási, fejlesztési irányait térségi tervezéssel, a térségi tervek alapján szervezi a térségben a hatékony és a kor követelményeinek megfelelő oktatást,

d) megszervezi a kistérségben a sajátos nevelési igényű gyermekek alapfokú oktatását,

e) közreműködik a kisebbségi nevelés és oktatás iránti igény felmérésében,
f) kistérségi közoktatási-nevelési adatbázist hoz létre és azt folyamatosan karbantartja.

A Társulás a közoktatás továbbfejlesztésével kapcsolatos feladatai közül e) és f) pontokban meghatározott feladatokat a munkaszervezeten keresztül látja el. 
2.
Egészségügyi ellátás

1) A központi orvosi ügyeleti szolgálati feladatokat a megállapodás 3. számú függelékben rögzített megállapodások alapján látja el.
2) A Társulás az egészségügyi ellátás együttes szervezésével kapcsolatos feladatai: 

a) Pályázatot nyújthat be, figyeli az esetleges pályázati lehetőségeket és segíti a társulásban résztvevő önkormányzatokat a pályázat elkészítésében.

b) Kihelyezett szakmai konferenciákat szervezhet az egészségügyi ellátásban résztvevő dolgozók számára.

c) Vizsgálja a közös intézménylétrehozás és működtetés lehetőségeit.

3.
Szociális ellátás

1) A Társulás összehangolja a kistérség területén a szociális tevékenységet és szolgáltatásokat végző intézmények fejlesztését, szolgáltatásainak biztosítását, működtetését és működését.

2) A Társulás a megállapodás 3. számú függelékben rögzített mikro-térségi társulások útján gondoskodik az e pontban meghatározott feladatok ellátásáról.
A Társulás a kistérség területén gondoskodik a házi segítségnyújtás, családsegítés, a szociális étkeztetés ellátásáról, a szükséges tárgyi és személyi feltételeket koordinálja.
3) A Társulás kistérségi szinten működteti a jelzőrendszeres házi segítségnyújtási rendszert, melyet a 3. számú függelékben rögzített megállapodás alapján lát el.

4) A Társulás feladata az e területen megjelenő pályázatok figyelése, a pályázatok előkészítése, a pályázati forrásgyűjtés.
5) A Társulás kistérségi adatbázist hoz létre.

A Társulás a szociális ellátással kapcsolatos feladatok közül a 4) és 5) pontokban meghatározott feladatokat a munkaszervezeten keresztül látja el. 
4.

Gyermekjóléti feladatok

1) A Társulás a mikro-térségi társulások útján összehangolja a kistérségben a gyermek- és ifjúságvédelmi munkát és a fejlesztéseket. 
A Társulás a megállapodás 3. számú függelékben rögzített mikro-térségi társulások útján gondoskodik a gyermekjóléti szolgáltatási feladatok ellátásáról.
2) A Társulás gyermekvédelmi pályázatokat nyújthat be.
3) A Társulás szakmai tanácskozásokat szervezhet a kistérség gyermek- és ifjúságvédelmi szakemberei számára.
4) A Társulás kistérségi adatbázist hoz létre.

5.

Mozgókönyvtári feladatok

A Társulás nyilvános könyvtárral nem rendelkező Ordacsehi, Somogybabod, Somogytúr és Visz településeken a mozgókönyvtári ellátás keretében, a 3. számú függelékben rögzített megállapodás alapján, biztosítja a könyvtári szolgáltató hely működését. 
6.

Belső ellenőrzés

Az államháztartásról szóló 1992. évi XXXVIII. törvény 120/A. § (2) - (3) bekezdése és a 121/A. §-a, valamint a költségvetési szervek belső ellenőrzéséről szóló 193/2003. (XI. 26.) Korm. rendelet szerint a belső ellenőrzési feladatok ellátása a 3. számú függelékben rögzített külön feladat-ellátási szerződés alapján történik.
7.

Kistérségi területfejlesztés

A Társulás területfejlesztési feladatkörében ellátja az 1996. évi XXI. törvény III. fejezetének 10. §-ában meghatározott feladat- és hatásköröket. 

8.

Állati eredetű melléktermék elszállítása, ártalmatlanítása 

A Társulás a társulás egészére kiterjedően gondoskodik az állategészségügyről szóló 2005. évi CLXXVI. törvény 11. § (1) bekezdése alapján az állati eredetű melléktermék elszállításáról és ártalmatlanításáról, melyet a 3. számú függelékben rögzített megállapodás alapján lát el.
9.

Turisztikai feladatok

A Társulás a turisztikai feladatok ellátására szervező munkát végez és támogatást nyújt.
III.

A TÁRSULÁS TAGSÁGI VISZONYAI

A tagsági jogviszony keletkezése:

1) A kistérséghez tartozó települési önkormányzatok képviselő-testületei minősített többséggel hozott határozatba foglalt nyilatkozatban mondják ki a Társulásban való részvételüket, csatlakozásukat. (belépés, csatlakozás)

2) A Társuláshoz Fonyód Kistérséghez tartozó települési önkormányzatok képviselő-testületei csatlakozhatnak. 

A társuláshoz csatlakozni kívánó települési önkormányzat képviselő-testülete nyilatkozatát tartalmazó határozatát legalább 3 hónappal korábban közölni kell a társulást alkotó települési önkormányzatok képviselő-testületeivel, a Társulási Tanáccsal. 

A nyilatkozatot tartalmazó határozatban ki kell mondani, hogy 

· a jelen megállapodásban foglaltakat magára nézve kötelezőnek fogadja el,

· a társulás működésével, a feladatellátással kapcsolatos költségek, pénzügyi hozzájárulás viselését, teljesítését vállalja.

A társulásban résztvevő képviselő-testületek mindegyikének minősített többséggel hozott döntése szükséges a többcélú kistérségi társuláshoz történő csatlakozáshoz való hozzájáruláshoz. 

3) A többcélú kistérségi társulás létrehozásához szükséges, hogy: 

- a többcélú kistérségi társulási megállapodást a kistérségbe tartozó települések képviselő-testületeinek több, mint a fele, míg a területfejlesztési feladatok tekintetében a  kistérségbe tartozó települések képviselő-testületeinek mindegyike a társulási megállapodást jóváhagyja.

- a többcélú kistérségi társulási megállapodást jóváhagyó települések együttes lakosságszáma meghaladja a kistérség lakosságszámának 60 %-át, illetve 50 %-át, ha a társulás tagjainak száma eléri a kistérségbe tartozó települések számának 60 %-át. 

- a megalakulását követően a kincstár nyilvántartásba vegye.
A társulás megalakulásának dátuma az utolsóként döntést hozó önkormányzat ülésének napja.

4) A Tanács elnöke a megalakulást követő 15 napon belül megküldi a társulási megállapodást a közigazgatási hivatal vezetőjének.

5) A társulási megállapodást a társulás tagjai szükség szerint a társulásban részt vevő képviselő-testületek mindegyikének minősített többséggel hozott döntésével módosíthatják, törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják.

6) A társulás tagja a társulási megállapodást a naptári év utolsó napjával - december hó 31-i hatállyal - mondhatja fel. A felmondásról szóló minősített többséggel meghozott döntést a kilépni szándékozó képviselő-testület legalább 6 hónappal korábban köteles meghozni és 8 napon belül a társulás tagjaival, valamint a Társulási Tanáccsal közölni. Nem szüntethető meg a tagság mindaddig, amíg a visszatérítendő támogatásban részesült tag a visszafizetési kötelezettségét nem teljesíti.
7) A társulás tagja másik kistérségbe történő átsorolását a település önkormányzatának képviselő-testülete – erről elfogadott határozattal – a 2004. évi CVII. tv. alapján kezdeményezheti. 
8) A társulás tagjainak több, mint a fele minősített többséggel  hozott határozatával a naptári év utolsó napjával fontos okból kizárhatja azt a képviselő-testületet, amely a megállapodásban foglalt kötelezettségeinek a Társulási Tanács Elnökének ismételt felhívására a megadott határidőben nem tesz eleget.

Fontos oknak minősül:


· ha a Társulás tagja a társulás céljainak megvalósításához szükséges pénzügyi alapba történő befizetést (hat hónapot elérő összegben) elmulasztja, vagy a cél megvalósításához szükséges többletforrás befizetési kötelezettségének a Társulás döntésében megjelölt határidőben nem tett eleget, 

· a képviselő-testület a Társulás működéséhez szükséges döntési kötelezettségének, valamint az előzetes egyeztetésnek nem tesz eleget. 

9) A Társulás megszűnik:

· ha a társulási tagok száma a kistérségbe tartozó települések képviselő-testületeinek fele alá csökken, 

· illetve az általuk képviselt települések együttes lakosságszáma nem éri el a kistérség lakosságszámának 60 %-át,


· ha a társulási tagok száma eléri a kistérségbe tartozó települések számának 60 %-át, de az általuk képviselt lakosságszám nem éri el a kistérség összlakosságának 50 %-át, 

· ha a Társulás valamennyi tagja elhatározza a társulás megszűntetését,


· a bíróság jogerős döntése alapján.
10) A társulás tagjai a társulási megállapodás módosításáról, megszüntetéséről vagy felmondásáról a kezdeményezés megküldésétől számított 60 napon belül döntenek.

11) A társulás tagjai a kilépéskor, átsoroláskor és a társulás megszűnésekor kötelesek egymással elszámolni 60 napon belül, mely a felek egyetértése esetén módosítható.

12) A társulásból történő kiválás, átsorolás, kizárás esetén a társulás tagja által a többcélú kistérségi társulásba bevitt vagyonnal el kell számolni. Annak kiadására a társulás tagja csak abban az esetben tarthat igényt, ha az nem veszélyezteti a többcélú kistérségi társulás feladatának ellátását, ebben az esetben a társulás volt tagját a többcélú kistérségi társulással kötött szerződés alapján használati díj illeti meg.

13) A Társulás megszűnése esetén a hitelezők tartozásának kiegyenlítése utáni vagyont az önkormányzatok között hozzájárulásuk arányában kell felosztani. A Társulás közös vagyonát a Társulás tagjai vagyonfelosztási szerződésben osztják fel. 

14) A vagyonfelosztás elvei a következők:

· Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez. (Saját vagyon, állami források, egyéb támogatások).

· Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg a megszűnéskor az önkormányzatot.

14) A Társulás megszűnésekor a vagyon felosztása és a közös tulajdon megszűntetése nem történhet olyan módon, hogy az a közfeladatok és a közszolgáltatások ellátását veszélyeztesse. Ezért a közös tulajdon megszűntetése és az ebből származó vagyoni igények kielégítése során a Társulás tagjai olyan polgári jogi megoldásokat alkalmaznak, mint: későbbi, halasztott fizetés, csere stb.

15) A közös tulajdonban történő elszámolásig a közfeladatok ellátása érdekében a Társulás volt tagjai biztosítják a feladatot ellátó és átvállaló használati jogát. A tulajdonjog rendezése során - a folyamatos működtetés és feladatellátás biztosítása érdekében - a használati jog gyakorlás átengedése feltételeiben állapodnak meg.

16) Társult tagok kötelezettséget vállalnak arra, hogy amennyiben a jelen megállapodásban meghatározott feladat Társulásban történő ellátása a működés megkezdésétől számított három éven belül megszűnik, úgy az adott feladatra a központi költségvetésből juttatott támogatást kamattal növelten visszafizetik a központi költségvetésbe. 

IV.

A TÖBBCÉLÚ TÁRSULÁS SZERVEZETI RENDSZERE

1) A Többcélú Társulás szervezetének, működésének, döntés-előkészítési és döntéshozatali eljárási rendjének főbb szabályait jelen megállapodás, további, részletes szabályait a Szervezeti és Működési Szabályzatban a Társulási Tanács állapítja meg.

2) A társulás szervezeti és működési szabályzatát a Társulási Tanács fogadja el a megalakulását követő 3 hónapon belül.

1. 

A társulás szervei

A Társulás szervei a Társulási Tanács, a Tanács elnöke, a Tanács elnökhelyettese, a Tanács bizottságai, a Társulás munkaszervezete.

2. 

A Társulási Tanács

1) A Társulás döntéshozó szerve a Társulási Tanács. 

2) A Tanács gyakorolja a jelen társulási megállapodásban meghatározott feladat- és hatásköröket. 


3) A Tanács tagjai a társult települési önkormányzatok mindenkori hivatalban lévő polgármesterei. 

4) A Tanács tagjának az akadályoztatása, ill. távolléte esetére helyettesítésének a rendjét a települési önkormányzat képviselő-testülete határozza meg. 


A települési önkormányzat képviselő-testülete által helyettesítési, képviseleti joggal felhatalmazott képviselő a Tanács tagját megillető jogkörrel (teljes jogkörrel) rendelkezik, jogai és kötelességei azonosak a tanács tagjának jogaival és kötelességeivel.
5) A Fejlesztési Tanács tagjának az akadályoztatása, ill. távolléte esetére helyettesítésének a rendjét a települési önkormányzat képviselő-testülete határozza meg.
A települési önkormányzat képviselő-testülete által helyettesítési, képviseleti joggal felhatalmazott polgármester a Tanács tagját megillető jogkörrel (teljes jogkörrel) rendelkezik, jogai és kötelességei azonosak a tanács tagjának jogaival és kötelességeivel.


A helyettesítéssel, képviseleti joggal felhatalmazott képviselő/polgármester a felhatalmazó irat (szabályzat, határozat, kijelölő irat) bemutatását, átadását követően járhat el.

3.

A Társulási Tanács Elnöke és Elnökhelyettese

1) A Társulási Tanács alakuló ülésén titkos szavazással tagjai sorából elnököt, az elnök helyettesítésére, munkájának segítésére elnökhelyettest választ.
2) Az elnök személyére a Társulási Tanács bármely tagja javaslatot tehet. A Tanács elnökének és elnökhelyettesének megválasztáshoz a Társulás jelenlévő tagjai kétharmadának szavazata szükséges, amely eléri az általuk képviselt települések lakosságszámának felét.

3) Az elnökhelyettes személyére az elnök tesz javaslatot.

4) Az elnökhelyettesi tisztség megszűnését követően a Társulási Tanács Elnöke 30 napon belül javaslatot tesz az új elnökhelyettes személyére.
5) Az elnököt és az elnökhelyettest a tagok az önkormányzati ciklus idejére választják.

6) A Társulás elnöke:

a) képviseli a Társulást, 

b) vezeti a Társulási Tanács ülését,

c) kapcsolatot tart állami, társadalmi szervekkel, illetve szervezetekkel,

d) intézkedik és dönt a Társulási Tanács által hatáskörébe utalt ügyekben.
7) A Társulás elnökének feladatait távollétében – a Társulási Tanács Szervezeti és Működési Szabályzatában meghatározottak szerint – az elnökhelyettes látja el. 

4.

A Bizottságok

1) A Társulási Tanács döntései előkészítésére, végrehajtásának megszervezésére eseti bizottságokat hozhat létre a társulási tanács tagjaiból, illetve a kistérség területén működő gazdasági szervek, továbbá a lakosság önszerveződő közösségeinek képviselőiből. A Tanács a létrehozó határozatában határozza meg az eseti bizottság tagjainak számát, összetételét és működésének rendjét. 

2) A Társulás a többcélú kistérségi társulás tevékenységének, és gazdálkodásának ellenőrzésére Pénzügyi Bizottságot hoz létre.

3) A Pénzügyi Bizottság öt tagból áll. A bizottság elnökét, és tagjainak több mint felét a társulási tanács tagjai közül kell választani. A bizottság tagjait a Társulási Tanács választja meg. A bizottság tagjaira a Tanács bármely tagja javaslatot tehet. A bizottság tagjainak megválasztáshoz a Társulás jelenlévő tagjai kétharmadának szavazata szükséges, amely eléri az általuk képviselt települések lakosságszámának felét.
4) Bármely pénzügyi bizottsági tag tisztségének megszűnését követően 30 napon belül a Társulási Tanács új tagot választ.
5) A Pénzügyi Bizottságnak nem lehet tagja az, aki a Társulással alkalmazásban áll, vagy a Társulásnál gazdasági feladatokat lát el.

6) A Pénzügyi Bizottság feladatai különösen:

a) Feladatkörében ellenőrzi a Tanács határozatainak végrehajtását.
b) Figyelemmel kíséri és ellenőrzi a Tanács és munkaszervezete pénzügyi és gazdálkodási tevékenységét.
c) Előzetesen véleményezi a Társulás költségvetését, költségvetési beszámolóit és zárszámadását.
d) Véleményezi a Tanács által megtárgyalandó gazdálkodással összefüggő előterjesztéseket, javaslatokat, melyről az elnök, írásban tájékoztatja a Társulási Tanácsot. 

e) Ellenőrzi a tagi kötelező hozzájárulások, és más anyagi támogatások időarányos befizetését.

5.

A munkaszervezet

1) A Társulási Tanács döntéseinek előkészítését és feladatainak végrehatását a Társulási Tanács költségvetési szerveként létrehozott Fonyód Kistérség Többcélú Társulás Hivatala (továbbiakban: Hivatal), mint a Tanács elkülönült munkaszervezete látja el.

2) A Hivatal szervezetét, az általa ellátandó részletes feladatokat, azok ellátásának módját- a külön jogszabály, valamint a 3. pontban foglalt rendelkezések figyelembe vételével a Tanács Szervezeti és Működési Szabályzatában kell meghatározni.  
A Hivatal vezetőjét a Tanács pályázat alapján nevezi ki és menti fel, gyakorolja felette a fegyelmi, kártérítési, munkáltatói jogokat. Az egyéb munkáltatói jogokat a Tanács elnöke gyakorolja.

A Hivatal alkalmazottai tekintetében a munkáltató jogokat a Hivatal vezetője gyakorolja.

3) A munkaszervezet feladata különösen:

· A Tanács üléseinek, döntéseinek előkészítése és végrehajtása.
· A Társulási Tanács elé kerülő előterjesztések elkészítése.
· A Társulási Tanács és szervei ügyviteli feladatainak ellátása.

· A Társulási Tanács jegyzőkönyveinek elkészítése.

· A meghozott határozatok nyilvántartása, a határozattal érintettek értesítése, tájékoztatása.

· A Társulási Tanács és munkaszervezetének kommunikációs és informatikai feladatainak ellátása.

· Gondoskodik a Társulás költségvetésének, költségvetési beszámolóinak és zárszámadásának elkészítéséről és a Tanács elé terjesztéséről, a költségvetés végrehajtásáról.
· Összegyűjti, és további előkészítésre alkalmassá teszi a gazdasági és civil szervezeteknek a fejlesztési programokkal, projektekkel kapcsolatos elképzeléseit.
· Folyamatos kapcsolatot tart a megyei területfejlesztési tanács munkaszervezetével, a regionális fejlesztési ügynökséggel, a kistérségi megbízottakkal, a kistérségben működő közigazgatási szervezetekkel, intézményekkel a fejlesztési szükségletek és a bevonható helyi források feltárása érdekében.
· Figyelemmel kíséri a pályázati lehetőségeket.

· Közreműködik a kistérségi programokat szolgáló pályázati dokumentációk elkészítésében.

· Gondoskodik a nyertes pályázatok lebonyolításáról.

· A Társulási Tanács által vállalt feladatok koordinálása, valamint a társulási megállapodásban meghatározott feladatok végrehajtása.
V.

A TÁRSULÁSI SZERVEK MŰKÖDÉSI SZABÁLYAI

1.

A Társulási Tanács működési szabályai

1 A társulási tanácsot (továbbiakban: Tanács) a társulás tagjainak polgármesterei alkotják. A polgármester helyettesítésének rendjéről a társulás tagjainak képviselő-testület rendelkeznek. Tanács a társulás döntéshozó szerve. Gyakorolja a többcélú kistérségi társulási megállapodásban meghatározott feladat- és hatásköröket. 


A Tanács döntéseit ülésén, határozattal hozza.

2 A Tanács alakuló ülését a társulás székhelyének polgármestere a helyi önkormányzati és polgármester választást követő 30 napon belül köteles összehívni. Az alakuló ülést, a Tanács elnökének megválasztásáig a társulás székhelyének polgármestere vezeti. 

3 Az alakuló ülés napirendjére a társulás székhelyének polgármestere tesz javaslatot. 

4 Az alakuló ülés kötelező napirendje: 

· a tisztségviselők megválasztása,

· a társulás szervei tagjainak megválasztása.

5 A Tanács rendes ülését az elnök hívja össze és vezeti. Az elnök akadályoztatása, illetve távolléte esetén az ülést az elnökhelyettes hívja össze és vezeti.

6 A Tanács minden tagja egy szavazattal rendelkezik.


7 A Tanács akkor határozatképes, ha az ülésen a tagok több mint fele jelen van, és a jelenlévő tagok által képviselt települések lakosságszáma meghaladja a kistérség lakosságszámának egyharmadát. A javaslat elfogadáshoz a jelen levő tagok több mint felének, és az általuk képviselt települések lakosságszámának egyharmadát kitevő igen szavazat szükséges. 

8 Minősített többség szükséges:

a) a kistérség fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,

b) a 11. b) pontban meghatározott esetben a zárt ülés elrendeléséhez,

c) a hatáskörébe utalt választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása; és 

d) abban az ügyben, amit a Tanács Szervezeti és Működési Szabályzata meghatároz. 

A minősített többséghez a jelenlévő tagok kétharmadának, és az általunk képviselt települések lakosságszáma felét kitevő igen szavazata szükséges. 

Amikor a tanács fejlesztési tanácsként jár el döntéshozatalára, a döntéshozatalhoz szükséges szavazati arányokra a Tft. rendelkezéseit kell alkalmazni.

9 A Tanács ülését össze kell hívni:


a) szükség szerint, de évente legalább négy alkalommal, negyedévente a Tanács munkatervében meghatározott időpontokban,

b) a közigazgatási hivatal kezdeményezésére, annak kézhezvételétől számított 15 napon belül,

c) a társulás tagjai egynegyedének – a napirendet is tartalmazó- indítványára, annak kézhezvételétől számított 15 napon belül.

10  Tanács ülése nyilvános. 

11 A Tanács 

a) zárt ülést tart választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása, és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá önkormányzati hatósági ügy tárgyalásakor;

b) zárt ülést rendelhet el a vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene. 

12 A Tanács üléséről jegyzőkönyvet kell készíteni, melyre az Ötv.-nek a képviselő-testület üléséről készített jegyzőkönyvre vonatkozó szabályokat kell alkalmazni, azzal az eltéréssel, hogy a jegyzőkönyvet az elnök és Tanács által felhatalmazott tagja írja alá. A Tanács elnöke a jegyzőkönyvet az ülést követő 15 napon belül megküldi a közigazgatási hivatalnak és a társulás tagjainak.

2.

A társulás egyéb szerveinek működési szabályai

A Pénzügyi Bizottság

1) A Pénzügyi Bizottság akkor határozatképes, ha az ülésen tagjainak több mint fele jelen van.

2) A Pénzügyi Bizottság üléseit szükség szerint tarja. Az elnök hívja össze, vagy a tagjai a tárgyalandó napirend témájának megjelölésével kezdeményezhetik összehívását.
3) Döntését a Bizottság határozattal hozza. A javaslat elfogadásához a jelen lévő tagok több mint felének igen szavazata szükséges.

4) A társulási megállapodásba foglalt főbb működési szabályok mellett a további szabályokat a bizottságokra vonatkozóan a Társulási Tanács Szervezeti és Működési Szabályzata tartalmazza.

VI.

A TÁRSULÁS TAGJÁNAK JOGAI ÉS KÖTELESSÉGEI

1. 

A társulás tagjának jogai

1) Képviselője útján részt vehet a társulás tevékenységében, rendezvényein, céljainak, feladatainak meghatározásában, a Szervezeti és Működési Szabályzat megalkotásában, a társulás szervezetének kialakításában.

2) Képviselője választhat és választható a társulás egyes szerveibe, tisztségeire.

3) Képviselője útján teljes joggal képviseli saját önkormányzata érdekeit.

4) Igényelheti a társulás szolgáltatásait, amely szolgáltatásokra megállapodást kötött.

5) Igénybe veheti a Társulás és a tagok által megállapított és biztosított kedvezményeket. 

6) A Társulás döntése alapján részesedhet a Társulás tevékenysége révén elért pénzbevételekből (alapítványi támogatások, pályázatok, vállalkozás, egyéb pénzbevétel stb.).

7) Javaslatot tehet a Társulást érintő bármely – tagságának megfelelő – kérdésben, jogosult a Társulás törvénysértő határozatának észrevételezésére és megtámadására.

8) Kérdéseket, javaslatokat, indítványokat tehet a társulás tisztségviselőihez, szerveihez, felvilágosítást kérhet tőlük a társulás bármely tevékenységéről, amelyre a címzettek 30 napon belül írásban kötelesek választ adni. Betekinthet a társulás dokumentumaiba, irataiba.

9) A Társuláson belül egy-egy kérdésben kisebbségben maradt tagnak joga van a kisebbségi vélemény rögzítésére és képviseletére. 

10) Részesülhet a hazai és nemzetközi kapcsolatokból származó előnyökből.

2. 

A társulás tagjának kötelességei

1) A társulási megállapodásban és a társulás Szervezeti és Működési Szabályzatában foglaltak betartása.

2) Képviselője útján rendszeres részvétel a Társulás szerveinek munkájában, elősegítve a társulási célok és feladatok közös megvalósítását.

3) Az önként vállalt feladatok maradéktalan teljesítése.

4) A Társulás határozatainak végrehajtása.

5) A Társulás feladatkörébe tartozó ügyekkel kapcsolatos döntéseinek, a társulás vezetőjével történő egyeztetése, illetve a társulással való közlése.

6) A Társulás feladatkörébe tartozó és a településen keletkező ügyekhez a szükséges adatok és információ továbbítása a Társuláshoz a felhívásban megjelölt határidőn belül és módon különös tekintettel a normatívák igénylésével kapcsolatban.

7) Befizetési kötelezettségek teljesítése a megjelölt határidőre.

8) A Társulási tagsághoz méltó szakmai és erkölcsi tevékenység folytatása, a Társulás vagyonának megóvása, lehetőség szerinti gyarapítása.

VII.

A TÁRSULÁS KÖLTSÉGVETÉSE

1. A Társulás költségvetéséből finanszírozza, és látja el feladatait. 

2. A társulásban ellátott feladatokhoz központi költségvetési hozzájárulásokat, támogatásokat a Társulás igényli. Ezek igénylésére, évközi módosítására, év végi elszámolására az államháztartásról szóló 1992. évi XXXVIII. Törvény (továbbiakban: Áht.) rendelkezései az irányadók.

3. A Társulás költségvetését a Tanács önállóan költségvetési határozatban állapítja meg. A Társulás költségvetése magába foglalja a társulás által létrehozott és fenntartott intézmények költségvetését is.

4. A Társulás költségvetésének végrehajtásáról a Tanács, a Hivatala útján gondoskodik.

5. A Társulás költségvetésének összeállítására és költségvetési határozatának megalkotására, az erről történő elkülönített információ-szolgáltatásra, az előirányzat gazdálkodásra, az évközi és év végi beszámolásra, valamint az évközi pénzforgalmi jelentés készítésére az Áht. önkormányzatokra vonatkozó rendelkezéseit kell alkalmazni azzal, hogy a képviselő-testület hatáskörét a társulási Tanács gyakorolja, a polgármester részére meghatározott feladatokat a Tanács elnöke, a jegyzője részére meghatározott feladatokat a Társulás Hivatalának vezetője látja el.

6. A Társulás költségvetési határozatában szereplő előirányzatok terhére a társulási tanács elnöke vagy az általa meghatározott személy vállalhat kötelezettséget, illetve jogosult utalványozásra.

7. A kötelezettségvállalás, valamint az utalványozás ellenjegyzésére a Társulás Hivatalának vezetője jogosult. Ha a Hivatal vezetője az elnöktől kötelezettségvállalási, utalványozási jogot kapott, az ő általa végzett kötelezettségvállalások és utalványok ellenjegyzésére az általa megbízott személy jogosult.

VIII.

A TÁRSULÁS PÉNZÜGYI, VAGYONI ALAPJA

A társulás gazdálkodása, vagyona és a gazdálkodás ellenőrzése

A Társulás költségvetését a Társulási Tanács határozatával fogadja el.

A társulás bevételei

1) A Társulás működésének és feladatai ellátásának fedezetét

a) saját bevétel (települési önkormányzatok pénzügyi hozzájárulásai a 2. pont szerint)

b) központi költségvetési pénzeszköz:
- állami támogatás


- állami költségvetési hozzájárulás

c) egyéb bevételek (A jogi személyek és természetes személyek támogatásai, felajánlásai, hozzájárulásai, a társulási célok elérésének érdekében kifejtett gazdasági tevékenységből, rendezvényekből származó saját bevétel, alapítványoktól átvett pénzeszköz, pályázatok bevételei, és egyéb saját bevételek)
biztosítják.

2) A társult települési önkormányzatok képviselő-testületei a Társulás működési költségeihez és a Társulás által fenntartott intézmények működési költségeihez a folyó évi költségvetési tervükben szereplő népesség számuk arányában járulnak hozzá. A mikro-körzeti társulások által fenntartott intézmények költségeihez a mikro-körzeti társulásban részt vevő önkormányzatok az adott társulási megállapodásban meghatározottak alapján járulnak hozzá. 

3) Az 1.a) pontban meghatározott pénzügyi hozzájárulást minden évben 12 egyenlő részletben kell befizetni a Fonyód Kistérség Többcélú Társulás OTP Bank Nyrt. Fonyódi fiókjánál vezetett 11743095-15571469 számú elszámolási számlára az alábbiak szerint: 

· az első részletet: január 28-ig, 

· azt követően pedig minden hónap 28-ig.
4) A Társulási Tanács a hozzájárulás összegét a mindenkori költségvetési határozat elfogadásakor állapítja meg.
5) Az önkormányzatok vállalt pénzügyi hozzájárulásának nem teljesítése esetén a Társulás jogosult az azonnali beszedési megbízás – inkasszó – alkalmazására. Amennyiben a tag önkormányzat pénzügyi hozzájárulás fizetési kötelezettségének, a fizetési határidő lejártát követően, - az azonnali beszedési megbízás (inkasszó) lehetőségére történő figyelmeztetést is tartalmazó felszólítás kézhezvételétől számított 30 napon belül - nem tesz eleget, úgy a Társulási Tanács felhatalmazó határozata alapján a társulás munkaszervezete jogosult a nem teljesítő önkormányzat bankszámlájára azonnali beszedési megbízás (inkasszó) benyújtására. A társulás munkaszervezetének a számlavezető felé a jogosultat és kötelezettet, a követelés jogalapját, összegét és esedékességének időpontját kell írásban közölni, az inkasszót a számlavezető a kötelezett ellenvetésétől és bármely más jognyilatkozatától függetlenül teljesíteni köteles. Amennyiben a társulás munkaszervezete az inkasszálást jogosulatlanul gyakorolja, úgy az inkasszált összeg számláján történő jóváírásáról a visszafizetés napjáig tartó időszakban érvényes jegybanki alapkamat kétszeresének megfelelő mértékű késedelmi kamattal terhelve köteles visszafizetni az inkasszált összeget, a társulás munkaszervezete köteles továbbá a jogosulatlan inkasszálásból eredő kárt a polgári jog szabályai szerint megtéríteni.
6) A Társulási Tanács a költségvetés tárgyévi módosításakor dönt a 4. pont szerint fizetendő pénzügyi hozzájárulás módosításáról.
7) A zárszámadás elfogadását követően 15 napon belül a Társulás tagja köteles a Társulási Tanács által a zárszámadás elfogadásakor meghatározott esetleges pótbefizetést teljesíteni.
a) A Társulás tagjai vállalják, hogy a Társulás keretében együttműködnek a 36/2005. (III. 1.) Korm. rendelet alapján benyújtható pályázat benyújtásától számított legalább 3 évig.

b) A Társulás tagjai vállalják, hogy a 36/2005. (III. 1.) Korm. rendelet 12. §-ában foglalt visszafizetési kötelezettség teljesítésére vonatkozó szabályokat fogják alkalmazni. 

c) A Társulás tagjai kötelezettséget vállalnak arra, hogy a területfejlesztéssel összefüggő feladatokat – legalább a 36/2005. (III. 1.) Korm. rendelet 3 § (2) bekezdés b) pontja szerinti időtartam alatt – az adott kistérséghez tartozó valamennyi települési önkormányzat részvételével, kilépés vagy a társulás megszüntetése nélkül ellátják. 

2.

A Társulás vagyona

1) A Társulás alapító okiratában meghatározott vagyonnal rendelkezik. A Társulás vagyonát gyarapítja és a vagyon részét képezi a Társulás döntésével szerzett, vagy a Társulás tevékenysége révén keletkezett materiális és immateriális vagyon. A Társulás tartozásaiért saját vagyonával felel. A tagok csak a pénzügyi hozzájárulást kötelesek megfizetni, a Társulás tartozásaiért saját vagyonukkal nem felelnek. 

2) A vagyon feletti rendelkezési jog a Társulási Tanácsot illeti meg. 

3) A Társulás vagyonának köre: 

a) a feladatellátáshoz átadott vagyon, 

b) a közös beruházások, fejlesztések révén létrejövő vagyon szaporulata, mely a Társulás közös tulajdonát képezi, 

c) pályázati úton megszerzett vagyon, 

d) egyéb. 

IX.

ADATSZOLGÁLTATÁSI-TÁJÉKOZTATÁSI–INFORMÁCIÓS RENDSZER
1) A Többcélú Társulás térségi feladat-ellátási feladatkörébe tartozó programozási, tervezési feladatainak ellátásához, az ágazati, szakmai programok, tervek megalapozása érdekében információs térségi adatbázist alakít ki, tart karban, működtet folyamatosan. 
Az adatbázis alap/törzsadattárának kialakításához, folyamatos karbantartásához, adatgyűjtéséhez, adatfeldolgozásához, adatelemzéséhez a társulást alkotó települési önkormányzatok adatszolgáltatást nyújtanak.

2) A Többcélú Társulás térségi informatikai rendszere keretében:

· a társulás tájékoztatási rendszerét,
· ágazati információs rendszereket

működtet.

3) A térségi és ágazati tájékoztatási és információs rendszerek szolgáltatást nyújtanak a települési önkormányzatok képviselő-testületeinek.

4) Ágazati információs rendszerek:

· intézményi (közoktatási, szociális) információs rendszer,

· pályázatfigyelési rendszer.

5) Társulási tájékoztatási rendszer:

A Társulási Tanács a kistérség honlapján folyamatosan közzé, ill. nyilvánossá teszi:
· a társulás alapdokumentumait (társulási megállapodás, Alapító Okirat, 

      SZMSZ, Ügyrend, külön megállapodások),

· a társulási előterjesztéseket, ülés jegyzőkönyveket, döntéseket (határozatok,    

      ajánlások),
· egyéb közérdekű adatokat (költségvetés, beszámoló).
X.

KAPCSOLATI ÉS EGYÜTTMŰKÖDÉSI RENDSZER

1) A Tanács feladatellátása körében kapcsolatot tart és együttműködik a települési önkormányzatok képviselő-testületeivel, az önkormányzatok egyéb társulásaival.

2) A Tanács kapcsolatot tart és együttműködik a kistérségben működő, a kistérség fejlesztésében érdekelt gazdasági, társadalmi, és szakmai érdekvédelmi, érdekképviseleti szervekkel, a lakosság önszerveződő közösségeivel.  

3) Folyamatosan kapcsolatot tart a kistérségben működő közigazgatási szervekkel, intézményekkel. 

4) Tájékoztatási kötelezettség:

4.1. A Tanács tagjai a társulás térségi feladatellátásáról, a Tanács munkájáról, a tanácsban képviselt álláspontjáról a települési önkormányzat képviselő-testületének rendszeresen tájékoztatást adnak. 

4.2. A Tanács a társulás tájékoztatási rendszerének keretében a társulás és szervei dokumentumait, a társulás üléseit, előterjesztéseit, ülésjegyzőkönyveit, a társulás döntéseit, a társulásra vonatkozó közérdekű adatait a kistérség honlapján folyamatosan közzéteszi a lakosság, a lakosság önszerveződő közösségei tájékoztatására.

XI.

ZÁRÓ RENDELKEZÉSEK

1) A jelen Társulási Megállapodás valamennyi társult önkormányzat közül az utolsóként jóváhagyó önkormányzat képviselő-testületének határozatával válik hatályossá.

2) Ezen Társulási Megállapodás hatályba lépésével a Fonyód Kistérség Többcélú Társulás települési önkormányzatainak képviselő-testületei által elfogadott és 2008. január 31. napjával hatályos Megállapodás hatályát veszti.

3) E Társulási Megállapodás mellékletei:

· 1. számú melléklet: a Többcélú Társulás tagjainak, székhelyének és lakosságszámának és lakosságszám aránya szerinti szavazatának felsorolása.
4) E Társulási Megállapodás függelékei:

· 1. számú függelék: a Többcélú Társulás Szervezeti és Működési Szabályzata 

· 2. számú függelék: a Hivatal Ügyrendje
· 3. számú függelék: a feladatellátást biztosító külön társulások, és megállapodások felsorolása.

5) A Társulási Megállapodásban nem szabályozott kérdésekben a vonatkozó jogszabályok, és a Társulás Szervezeti és Működési Szabályzatának rendelkezései az irányadók.

6) A Többcélú Társulás tagjai egybehangzóan kijelentik, hogy a megállapodásból eredő, a társulás működése során esetlegesen felmerülő vitás kérdéseket elsődlegesen egymás között, tárgyalásos úton, konszenzusos módon kívánják rendezni.

A bírói út igénybevételével kizárólag akkor élnek, ha az előzetes egyeztetés nem vezetett eredményre, megegyezésre. Erre az esetre kikötik Fonyód Városi Bíróság kizárólagos illetékességét.

Z á r a d é k:

1) A Társulási Megállapodást az alábbi képviselő-testületek hagyták jóvá és fogadták el előírásait önmagukra és testületeikre kötelező rendelkezésként:

	Település
	Jóváhagyó határozat száma

	Balatonboglár
	
351/2008. (XI. 27.) Kt.

	Balatonfenyves
	
223/2008. (XI. 13.) Kt.

	Balatonlelle
	
126/2008. (X. 30.) Kt.

	Fonyód
	
274/2008. (X. 30.) Kt.

	Gamás
	
33/2008. (X. 28.) Kt.

	Karád
	
108/2008. (X. 29.) Kt.

	Látrány
	
94/2008. (X. 08.) Kt.

	Ordacsehi
	
97/2008. (XI. 26.) Kt.

	Somogybabod
	
77/2008. (XII. 04.) Kt.

	Somogytúr
	
74/2008. (XII. 03.) Kt.

	Visz
	
56/2008. (X. 09.) Kt.


2) A Többcélú Társulást alkotó települési önkormányzat képviselő-testülete nevében a Társulási Megállapodást aláírásával látta el:

	Település
	Polgármester
	Jegyző

	Balatonboglár
	Dr. Kovács Miklós
	Feikusné Horváth Erzsébet aljegyző

	Balatonlelle
	Kenéz István
	Dr. Mandik Enikő

	Balatonfenyves
	Lombár Gábor
	Dr. Tóthné dr. Sass Mónika

	Fonyód
	Hidvégi József
	Gazdóf Angéla dr.

	Gamás
	Jeszenszky János
	Horváth Teréz

	Karád
	Baranyai Károlyné
	Kovács József

	Látrány
	Tóth László
	Dr. Nagy Gábor

	Ordacsehi
	Kiss Miklós
	Feikusné Horváth Erzsébet aljegyző

	Somogybabod
	Csima Sándor
	Dr. Nagy Gábor

	Somogytúr
	Müller Tibor
	Dr. Nagy Gábor

	Visz
	Szűcs Attila Gábor
	Dr. Nagy Gábor


1. számú melléklet

A Fonyód Kistérség Többcélú Társulása tagjainak, székhelyének, lakosságszámának és lakosságszámaránya szerinti szavazatának felsorolása

	A Társulás tagjának neve
	Székhelye
	Lakosság

száma

	Balatonboglár Város Önkormányzata
	8630 Balatonboglár, Erzsébet utca 11.
	6.260

	Balatonfenyves Község Önkormányzata
	8646 Balatonfenyves, Kölcsey utca 27.
	2.114

	Balatonlelle Város Önkormányzata
	8638 Balatonlelle, Petőfi utca 2.
	5.169

	Fonyód Város Önkormányzata
	8640 Fonyód, Fő utca 19.
	5.418

	Gamás Község Önkormányzata
	8685 Gamás, Fő utca 83.
	  852

	Karád Község Önkormányzata
	8676 Karád, Attila u. 31.
	1.771

	Látrány Község Önkormányzata
	8681 Látrány, Rákóczi utca 69.
	1.441

	Ordacsehi Község Önkormányzata
	8635 Ordacsehi, Fő utca 54.
	  812

	Somogybabod Község Önkormányzata
	8684 Somogybabod, Kossuth utca 24.
	  547

	Somogytúr Község Önkormányzata
	8683 Somogytúr, Árpád utca 34.
	  437

	Visz Község Önkormányzata
	8681 Visz, Rákóczi utca 32.
	  217

	Fonyódi Kistérség összesen
	
	   25.038


	Település
	Lakosság szám (2007. 01. 01.)
	Szavazatszám

	Balatonboglár
	6 260
	25

	Balatonfenyves
	2 114
	8

	Balatonlelle
	5 169
	21

	Fonyód
	5 418
	22

	Gamás
	852
	3

	Karád
	1 771
	7

	Látrány
	1 441
	6

	Ordacsehi
	812
	3

	Somogybabod
	547
	2

	Somogytúr
	437
	2

	Visz
	217
	1

	Összesen
	25 038
	100


3. számú függelék
A Fonyódi Kistérség Társulási Megállapodásához
Közoktatási feladatok:

	A társulás neve
	Székhelye
	Tagjai

	Balatonboglár-Ordacsehi Települések Közoktatási Intézményfenntartó Társulása


	Balatonboglár
	Balatonboglár
Ordacsehi

	Közös Intézményirányító Társulás
	Látrány
	Látrány

Somogybabod
Somogytúr

Visz



	Közös Intézményfenntartó Társulás
	Gamás
	Gamás
Somogybabod

Felsőmocsolád



	Balatonlelle-Karád Települések Általános Iskolai Intézményfenntartói Társulása


	Balatonlelle
	Balatonlelle

Karád

	Megállapodás Balatonlelle Város Önkormányzatával a pedagógiai szakszolgálati feladatok ellátására


	
	Balatonboglár

Balatonfenyves

Balatonlelle

Fonyód

Gamás

Karád
Látrány

Ordacsehi

Somogybabod

Somogytúr

Visz


	Megállapodás a Marcali Többcélú Kistérségi Társulással a pedagógiai szakszolgálati feladatok ellátására
	
	Balatonboglár

Balatonfenyves

Balatonlelle

Fonyód

Gamás

Karád
Látrány

Ordacsehi

Somogybabod

Somogytúr

Visz


	
	
	

	Egészségügyi feladatok:


	
	

	A társulás neve
	Székhelye
	Tagjai

	Megállapodás Balatonboglár és Környéke Egészségügyi Társulással a központi orvosi ügyeleti feladatok ellátására
	Balatonboglár

Fonyód fiók telephely
	Balatonboglár

Balatonlelle

Gamás

Karád

Látrány

Ordacsehi

Somogybabod

Somogytúr

Visz
Fonyód

Balatonfenyves



	Szociális feladatok (szociális, családsegítő és gyermekjóléti szolgálatok):



	A társulás neve
	Székhelye
	Tagjai

	Balatonboglár – Ordacsehi Települések Szociális Alapszolgáltatási Intézményfenntartó Társulása


	Balatonboglár
	Balatonboglár

Ordacsehi

	Körzeti Intézményfenntartó Társulás Szociális Alapszolgáltatási Központja
	Balatonlelle
	Balatonlelle

Gamás

Karád

Látrány

Somogybabod

Somogytúr

Visz


	Fonyód – Balatonfenyves Alapszolgáltatási Központ
	Fonyód
	Fonyód

Balatonfenyves

	
	
	

	Jelzőrendszeres házi-segítségnyújtás:



	A szervezet neve
	Székhelye
	Tagjai

	Megmentő Szociális Segítségnyújtó Közhasznú Társaság
	Budapest


	A társulás települései



	Mozgókönyvtári feladatok:



	A szervezet neve
	Székhelye
	Tagjai

	Városi és Megyei Könyvtár
	Kaposvár
	Ordacsehi

Somogybabod

Somogytúr

Visz

	Belső ellenőrzési feladatok:


	
	

	A szervezet neve
	Székhelye
	Tagjai

	Kahó Mária Ildikó
	Balatonfenyves
	A társulás települései



	Állati eredetű melléktermék elszállítása, ártalmatlanítása:



	A szervezet neve
	Székhelye
	Tagjai

	ATEV Fehérjefeldolgozó Zrt.
	Budapest
	A társulás települései

